CELEX: 22019D1056
Language: mt
Date: 2017-09-22 00:00:00
Title: Deċiżjoni tal-Kumitat Konġunt taż-ŻEE Nru 168/2017 tat-22 ta’ Settembru 2017 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/1056]

27.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 174/29
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 168/2017
         tat-22 ta’ Settembru 2017
         li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/1056]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva Delegata tal-Kummissjoni (UE) 2017/1009 tat-13 ta’ Marzu 2017 li temenda, għall-finijiet ta’ adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-kadmju u għaċ-ċomb fil-ħġieġ li jiffiltra u fil-ħġieġ użat għall-istandards tar-riflettanza (1) trid tiġi inkorporata fil-Ftehim taż-ŻEE.
                  
               
                     (2)
                  
                  
                     Id-Direttiva Delegata tal-Kummissjoni (UE) 2017/1010 tat-13 ta’ Marzu 2017 li temenda, għall-finijiet ta’ adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għaċ-ċomb f’ċilindri ta’ ġewwa u ta’ barra tal-bearings għal ċerti kompressuri li jkun fihom refriġerant (2) trid tiġi inkorporata fil-Ftehim taż-ŻEE.
                  
               
                     (3)
                  
                  
                     Id-Direttiva Delegata tal-Kummissjoni (UE) 2017/1011 tal-15 ta’ Marzu 2017 li temenda, għall-finijiet ta’ adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għaċ-ċomb fi ħġieġ abjad użat għal applikazzjonijiet ottiċi (3) trid tiġi inkorporata fil-Ftehim taż-ŻEE.
                  
               
                     (4)
                  
                  
                     Għalhekk, l-Anness II tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-inċiżi li ġejjin huma miżjuda mal-punt 12q (id-Direttiva 2011/65/UE tal-Parlament Ewropew u tal-Kunsill) tal-Kapitolu XV tal-Anness II tal-Ftehim ŻEE:
            
                        “—
                     
                     
                        
                           32017 L 1009: Id-Direttiva Delegata tal-Kummissjoni (UE) 2017/1009 tat-13 ta’ Marzu 2017 (ĠU L 153, 16.6.2017, p. 21),
                     
                  
                        —
                     
                     
                        
                           32017 L 1010: Id-Direttiva Delegata tal-Kummissjoni (UE) 2017/1010 tat-13 ta’ Marzu 2017 (ĠU L 153, 16.6.2017, p. 23),
                     
                  
                        —
                     
                     
                        
                           32017 L 1011: Id-Direttiva Delegata tal-Kummissjoni (UE) 2017/1011 tal-15 ta’ Marzu 2017 (ĠU L 153, 16.6.2017, p. 25).”
                     
                  
         
            Artikolu 2
            It-testi tad-Direttivi Delegati (UE) 2017/1009, (UE) 2017/1010 u (UE) 2017/1011 bil-lingwa Iżlandiża u b’dik Norveġiża, li jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-23 ta’ Settembru 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-22 ta’ Settembru 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 153, 16.6.2017, p. 21.
         
            (2)  ĠU L 153, 16.6.2017, p. 23.
         
            (3)  ĠU L 153, 16.6.2017, p. 25.
         
            (*1)  Ma huwa indikat l-ebda rekwiżit kostituzzjonali.